《次韵刘文饶题绝尘亭》
宋代·郭印

江白风清古寺虚，客来萧散兴何殊。水涵疏树千寻净，尘到幽亭一点无。

天际昏烟迷小艇，林端落日射浮图。欲添楚屿深秋意，好向沙洲养橘奴。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。